Document ID: /roh_data/filtered/swiss_laws_in_ROH.jsonl.gz/50

173.200

Ordinaziun davart la surveglianza giudiziala (OSurvG)

dals 31-10-2024 (versiun dals 01-01-2025)

Sa basond sin l'art. 51a al. 3 da la Constituziun chantunala1) sco er sin l'art. 28 al. 5, l'art. 43, l'art. 85 al. 5 e l'art. 88 al. 5 da la Lescha davart l'organisaziun giudiziala2)

relaschada da la Dretgira superiura ils 31 d'october 2024

1. Disposiziuns generalas

Object

Art.  1 1 Questa   ordinaziun   regla   la   realisaziun   da   la   surveglianza   dals   organs   e   da   la surveglianza   da   servetsch,   inclusiv   la   surveglianza   suprema   tras   la   Dretgira superiura, uschenavant che tala è delegada a la Dretgira superiura tras la Lescha davart   l'organisaziun   giudiziala3)  u   tras   autras   leschas,   ed   ella   concretisescha l'activitad da la Dretgira superiura sco organ directiv suprem entaifer la giustia.

2 Plinavant   regla   l'ordinaziun   ulteriurs   fatgs   da   l'administraziun   giudiziala,   en spezial:

a)

ils   detagls   e   la   procedura   concernent   la   permissiun   da   las   occupaziuns accessoricas da commembras e commembers da las autoritads giudizialas;

l'organisaziun da la cumissiun administrativa extendida;

ils conclus da las dretgiras regiunalas davart fatschentas da l'administraziun giudiziala ch'ellas ston ademplir cuminaivlamain;

las incumbensas e l'organisaziun dal Post da stab per las dretgiras regiunalas.

b)

c)

d)

Cumpetenza entaifer la Dretgira superiura

Art.  2 1 L'Ordinaziun davart l'organisaziun e la gestiun da la Dretgira superiura4) prescriva, tge organ da la Dretgira superiura ch'è cumpetent per las singulas incumbensas da la surveglianza dals organs e da la surveglianza da servetsch.

1) DG 110.100 2) DG 173.000 3) DG 173.000 4) DG 173.010 * tabellas da las modificaziuns a la fin dal relasch

1

173.200

2 Las   lavurs   preliminaras   e   las   retschertgas   ch'èn   necessarias   per   exequir   la surveglianza  pon  vegnir  delegadas  a  la  secretaria  generala  u  al  secretari  general ubain ad ina commembra u ad in commember da la cumissiun administrativa.

Surveglianza da las finanzas

Art.  3 1 Per la surveglianza da las finanzas valan cumplementarmain las disposiziuns da l'Ordinaziun davart las finanzas e la contabilitad en il sectur giudizial5).

2. Surveglianza dals organs

Adressatas

Art.  4 1 A   la   surveglianza   dals   organs   che   vegn   exequida   da   la   Dretgira   superiura,   èn suttamessas las dretgiras regiunalas, la Dretgira chantunala da mesiras repressivas, l'Autoritad   da   mediaziun   per   dumondas   d'egualitad,   la   Cumissiun   da   notariat,   la Cumissiun   da   surveglianza   davart   las   advocatas   ed   ils   advocats,   l'Autoritad   da mediaziun per dumondas da l'assicuranza sociala e la Cumissiun d'expropriaziun.

2 Ils uffizis da mediaziun e las autoritads da mediaziun per dumondas da locaziun stattan sut la surveglianza suprema da la Dretgira superiura.

Intent e cuntegn

Art.  5 1 La   surveglianza   dals   organs   duai   garantir,   che   las   autoritads   survegliadas funcziunian   confurm   a   l'urden.   Ella   pertutga   tut   ils   secturs   da   l'administraziun giudiziala, en spezial la direcziun, l'organisaziun, il metter a disposiziun las resursas necessarias, l'administraziun da las proceduras, la liquidaziun dals cas, ils fatgs da persunal, las finanzas, la segirezza sco er la protecziun da datas.

2 La giurisdicziun n'è betg cumpigliada da la surveglianza.

Art.  6 Instruments da surveglianza 1 La surveglianza dals organs vegn exequida en spezial cun:

a)

b)

c)

d)

decretar directivas;

controllar ils rapports da gestiun;

manar discussiuns periodicas cun las autoritads survegliadas;

tractar   recurs   da   surveglianza   ed   ulteriuras   inoltraziuns   pertutgant   la surveglianza;

far examinaziuns administrativas.

e)

5) DG 173.210

2

173.200

Directivas

Art.  7 1 La   Dretgira   superiura   decretescha   las   directivas   generalas   necessarias,   per   che l'administraziun giudiziala vegnia exequida confurm a l'urden. Talas directivas po ella er decretar envers ils uffizis da mediaziun ed envers las autoritads da mediaziun che stattan sut la surveglianza da las dretgiras regiunalas.

2 Questas directivas pon valair en spezial per ils suandants secturs:

a)

b)

c)

d)

e)

f)

g)

h)

3 Envers   las   dretgiras   regiunalas   pon   plinavant   vegnir   decretadas   directivas   per garantir,   che   lur   surveglianza   dals   uffizis   da   mediaziun   e   da   las   autoritads   da mediaziun per dumondas da locaziun vegnia exequida en moda unitara.

4 Avant   che   las   directivas   vegnan   decretadas,   vegnan   tadladas   las   autoritads pertutgadas;   resalvada   resta   la   deliberaziun   da   las   directivas   tras   la   cumissiun administrativa extendida.

gestiun ed ordinaziun da las actas;

registraziun dals cas e gestiun da l'applicaziun specifica;

statistica;

rapportaziun;

fatgs da persunal;

informatica;

protecziun da datas;

management da las ristgas.

Rapports da gestiun

Art.  8 1 Ils   rapports   da   gestiun   infurmeschan   davart   il   persunal   ch'è   occupà   tar   las autoritads, davart  il gener e la dimensiun dals cas entrads e liquidads, davart la durada da las proceduras sco er davart l'engaschament da las commembras e dals commembers en uffizi accessoric. Plinavant cuntegnan els indicaziuns davart fatgs da l'administraziun giudiziala ch'èn relevants per la surveglianza, en spezial en il sectur dals fatgs da persunal e dal management da las ristgas.

2 Ils rapports da gestiun da las dretgiras regiunalas infurmeschan supplementarmain davart l'activitad da las autoritads da mediaziun che stattan sut lur surveglianza sco er davart lur atgna activitad da surveglianza.

3 Ils   organs   directivs   da   las   autoritads   che   suttastattan   a   la   surveglianza   directa infurmeschan   cuntinuadamain   la   Dretgira   superiura   davart   eveniments   d'ina impurtanza speziala ch'èn relevants per la surveglianza.

Discussiuns

Art.  9 1 La   Dretgira   superiura   discussiunescha   periodicamain   cun   las   autoritads   che suttastattan  a  la  surveglianza  directa  davart  il   decurs  da  las  fatschentas  e  davart dumondas da l'administraziun giudiziala ch'èn d'in interess cuminaivel; cun questa chaschun controllescha ella il decurs da las fatschentas.

3

173.200

Inoltraziuns pertutgant la surveglianza

Art.  10 1 La Dretgira superiura tracta recurs da surveglianza ed autras denunzias relevantas per   la   surveglianza,   che   sa   drizzan   cunter   las   autoritads   che   stattan   sut   sia surveglianza directa.

2 Cun in recurs da surveglianza cunter ina dretgira regiunala poi vegnir reclamà, che tala haja violà sias obligaziuns d'uffizi sco autoritad da surveglianza da l'Uffizi da mediaziun e da l'Autoritad da mediaziun per dumondas da locaziun.

3 La decisiun da la Dretgira superiura è definitiva.

Examinaziuns administrativas

Art.  11 1 Sch'igl è necessari da sclerir ulteriurs fatgs pervia d'in eveniment relevant per la surveglianza, po la Dretgira superiura ordinar in'examinaziun administrativa.

2 Suenter   ch'il   rapport   da   l'examinaziun   è   avant   maun,   survegnan   l'autoritad pertutgada ed eventualmain las persunas pertutgadas l'occasiun da prender posiziun.

Rapportaziun al Cussegl grond

Art.  12 1 La   Dretgira   superiura   infurmescha   davart   sia   activitad   da   surveglianza   en   ses rapport da gestiun.

3. Surveglianza da servetsch

Object

Art.  13 1 Sco fatgs che pertutgan la surveglianza da servetsch valan:

ordinaziuns che pertutgan la relaziun d'engaschament;

a)

ordinaziuns che garanteschan, che las commembras ed ils commembers da las b)

autoritads   giudizialas   adempleschian   lur   obligaziuns   d'uffizi   confurm   a l'urden, inclusiv ordinaziuns da mesiras disciplinaras.

Fatgs che pertutgan l'engaschament

Art.  14 1 La  Dretgira  superiura  decida  davart  fatgs  che  pertutgan  l'engaschament  da  sias atgnas   commembras   e   da   ses   agens   commembers   sco   er   l'engaschament   da   las commembras   e   dals   commembers   da   l'Autoritad   da   mediaziun   per   dumondas d'egualitad, da la Cumissiun da notariat, da la Cumissiun da surveglianza davart las advocatas   ed   ils   advocats,   da   l'Autoritad   da   mediaziun   per   dumondas   da l'assicuranza sociala e da la Cumissiun d'expropriaziun.

4

173.200

2 Sch'i dat indizis ch'ina commembra u in commember da las autoritads numnadas saja extrà da l'uffizi tras lescha, dat la Dretgira superiura l'occasiun a questa persuna da prender posiziun. Sche quests indizis sa verifitgeschan e sch'ina enclegientscha n'è betg pussaivla, propona la Dretgira superiura al Cussegl grond d'introducir ina procedura da constataziun correspundenta, uschenavant ch'ina atgna commembra u in agen commember è pertutgà. En ils ulteriurs cas decida ella sezza.

3 Davart fatgs che pertutgan l'engaschament da las commembras e dals commembers da las dretgiras regiunalas e da las autoritads da mediaziun che vegnan survegliadas dad   ellas,   decidan   exclusivamain   las   dretgiras   regiunalas.   Resalvada   resta   la cumpetenza dal Cussegl grond, sch'ina extrada tras lescha è dispitaivla en connex cun ina commembra u in commember d'ina dretgira regiunala; en quest cas vegn applitgada confurm al senn la procedura ch'è previsa per las commembras ed ils commembers da la Dretgira superiura.

Surveglianza disciplinara

Art.  15 1 La   Dretgira   superiura   procura   che   sias   atgnas   commembras   e   ses   agens commembers   sco   er   las   commembras   ed   ils   commembers   da   l'Autoritad   da mediaziun per dumondas d'egualitad, da la Cumissiun da notariat, da la Cumissiun da surveglianza davart las advocatas ed ils advocats, da l'Autoritad da mediaziun per dumondas da l'assicuranza sociala e da la Cumissiun d'expropriaziun exequeschian lur uffizi confurm a l'urden.

2 Ella   tracta   recurs   da   surveglianza,   cun   ils   quals   i   vegn   fatg   valair   ch'ina commembra u in commember da las autoritads numnadas haja violà las obligaziuns d'uffizi. Plinavant tracta ella recurs da surveglianza cunter l'execuziun da l'uffizi d'ina commembra u d'in commember d'ina dretgira regiunala, sche la violaziun da l'obligaziun   d'uffizi   ch'è   vegnida   fatga   valair   avant,   è   vegnida   reclamada   senza success davant la dretgira regiunala respectiva.

3 Sch'i resultan – sin basa d'in recurs da surveglianza u sin basa da constataziuns en il rom da l'activitad da surveglianza – indizis ch'ina commembra u in commember da las autoritads numnadas haja violà culpaivlamain sias obligaziuns d'uffizi, decida la Dretgira superiura davart l'introducziun d'ina procedura disciplinara suenter avair tadlà   la   commembra   u   il   commember   pertutgà   e   l'autoritad   pertutgada.   Sche   la destituziun d'ina commembra u d'in commember da la Dretgira superiura u d'ina dretgira   regiunala   vegn   en   consideraziun,   inoltrescha   la   Dretgira   superiura   ina proposta respectiva al Cussegl grond. En ils auters cas decida la Dretgira superiura sezza, tge mesiras disciplinaras che duain vegnir prendidas.

5

173.200

4. Permissiun d'occupaziuns accessoricas

Art.  16

Obligaziun da permissiun 1. commembras e commembers en uffizi principal

1 Sch'ina commembra u in commember d'ina autoritad giudiziala en uffizi principal vul exequir in'occupaziun accessorica che cuntegna – pervia dal gener u pervia da la dimensiun   da   l'activitad   –   la   pussaivladad   d'ina   incumpatibilitad   cun   l'uffizi   da derschadra u da derschader u che surpassa – areguard il temp – in pensum cumplain, dovra ella u el la permissiun da l'autoritad da la surveglianza da servetsch.

2 En cas d'ina incumpatibilitad po l'autoritad da la surveglianza da servetsch refusar la   permissiun   per   occupaziuns   accessoricas   che   n'èn   betg   numnadas   en l'artitgel 28 alinea 2 ed alinea 3 da la Lescha davart l'organisaziun giudiziala6).

3 Uschenavant   ch'i   na   sa   tracta   betg   d'ina   incumpatibilitad   en   il   senn   da l'artitgel 28 alinea 1   da   la   Lescha   davart   l'organisaziun   giudiziala7),   pon   vegnir permessas   en   spezial   activitads   nunpajadas.   Il   medem   vala   per   activitads   da publicaziun   u   d'instrucziun,   che   surpassan   minimalmain   in   pensum   cumplain.   A commembras e commembers cun in pensum parzial po vegnir permessa in'activitad da derschadra u da derschader en uffizi accessoric al Tribunal federal.

4 Sch'igl è cler d'emprim ennà, che l'execuziun da l'uffizi na vegn betg a donnegiar l'independenza e la reputaziun da l'autoritad giudiziala, na dovran las suandantas occupaziuns accessoricas betg ina permissiun:

a)

activitads en uniuns, en fundaziuns ed en autras organisaziuns senza intent da gudogn;

l'execuziun   d'auters   uffizis   u   d'autras   activitads   da   gudogn   che   dattan   – ensemen cun l'activitad giudiziala – main ch'in pensum cumplain.

b)

5 Resalvada resta l'obligaziun d'infurmaziun en il senn da l'artitgel 32 alinea 1 da la Lescha davart l'organisaziun giudiziala8).

2. commembras e commembers en uffizi accessoric Art.  17 1 Las commembras ed ils commembers d'ina autoritad giudiziala en uffizi accessoric dovran ina permissiun per exequir in'autra activitad pajada u nunpajada, sche questa autra   activitad   cuntegna   –   pervia   da   ses   gener   –   la   pussaivladad   d'ina incumpatibilitad cun l'uffizi da derschadra u da derschader.

2 En quest connex vala l'artitgel 16 alinea 2 confurm al senn.

6) DG 173.000 7) DG 173.000 8) DG 173.000

6

173.200

Procedura da permissiun

Art.  18 1 La   dumonda   da   permissiun   per   exequir   in'occupaziun   accessorica   sto   vegnir inoltrada a quella autoritad, ch'è responsabla per la surveglianza da servetsch da la commembra u dal commember respectiv. Sch'ina persuna fa part a medem temp da pliras   autoritads   giudizialas,   è   responsabla   quella   autoritad,   nua   ch'ella   ha   il   pli grond pensum; en cas da pensums tuttina gronds sco er en cas da commembras e commembers   en   uffizi   accessoric   è   responsabla   quella   autoritad,   nua   che   la commembra u il commember è participà pli ditg.

2 Las commembras ed ils commembers da las autoritads giudizialas en uffizi ston dumandar la permissiun per in'occupaziun accessorica, avant che cumenzar cun tala.

Las   commembras   ed   ils   commembers   nov   elegids   ston   avair   ina   permissiun respectiva, cura ch'ellas ed els entran en uffizi.

3 La   dumonda   da   permissiun   sto   cuntegnair   las   indicaziuns   necessarias   davart   il gener e davart la dimensiun da l'occupaziun accessorica; las commembras ed ils commembers   en   uffizi   principal   ston   plinavant   inditgar   il   temp   che   vegn previsiblamain impundì per l'occupaziun accessorica.

4 L'autoritad   cumpetenta   controllescha   la   dumonda   en   spezial   sut   ils   suandants aspects:

a)

b)

scumond d'ina occupaziun accessorica tras Constituziun u tras lescha;

periclitaziun   pussaivla   da   l'adempliment   da   las   obligaziuns   d'uffizi,   da l'independenza e da la reputaziun da l'autoritad giudiziala;

conflicts d'interess;

cumpatibilitad cun la posiziun uffiziala;

dimensiun   dal   diever   da   la   forza   da   lavur   en   cas   da   commembras   e commembers en uffizi principal.

c)

d)

e)

5 Sche   las   premissas   èn   ademplidas,   vegn   l'occupaziun   accessorica   permessa   ed eventualmain stoi vegnir procurà, ch'ella vegnia inscritta en il register davart las relaziuns   d'interess.   La   permissiun   po   vegnir   colliada   cun   pretensiuns,   cun cundiziuns e cun limitaziuns temporaras.

6 Sche   las   relaziuns   sa   midan   posteriuramain,   sto   quai   vegnir   annunzià immediatamain a l'autoritad cumpetenta. Ella po retrair la permissiun, suenter avair controllà ils fatgs.

5. Cumissiun administrativa extendida

Incumbensas

Art.  19 1 La cumissiun administrativa extendida procura per il barat d'infurmaziuns regular e per   la   coordinaziun   dals   interess   tranter   la   Dretgira   superiura   e   las   autoritads giudizialas survegliadas.

2 Las tschintg commembras e commembers da las dretgiras regiunalas defendan er ils interess da las autoritads da mediaziun che suttastattan a la surveglianza da las dretgiras regiunalas.

7

173.200

3 La cumissiun administrativa extendida elavura e discuta las basas per ina gestiun unitara da las autoritads giudizialas e per l'execuziun da la surveglianza giudiziala tras la Dretgira superiura.

4 Plinavant   surpiglia   ella   las   incumbensas   attribuidas   ad   ella   en   il   rom   da l'organisaziun dal project da digitalisaziun Justitia 4.0.

5 Per   concretisar   e   per   cumplettar   l'artitgel 116 alinea 2   da   la   Lescha   davart l'organisaziun   giudiziala9)  suttametta   la   Dretgira   superiura,   avant   che   prender   in conclus,   en   spezial   las   suandantas   fatschentas   da   la   surveglianza   giudiziala   a   la cumissiun administrativa extendida per la deliberaziun:

a)

tut   las   ordinaziuns   che   vegnan   decretadas   da   la   Dretgira   superiura   e   che pertutgan   la   Dretgira   da   mesiras   repressivas,   las   dretgiras   regiunalas   e   las autoritads da mediaziun che stattan sut lur surveglianza;

las classificaziuns da las plazzas da las commembras e dals commembers da las autoritads giudizialas en uffizi cumplain sco er da las collavuraturas e dals collavuraturs da las autoritads giudizialas;

las directivas generalas drizzadas a la Dretgira da mesiras repressivas, a las dretgiras   regiunalas   u   a   las   autoritads   da   mediaziun   che   stattan   sut   lur surveglianza, cun excepziun da las directivas annualas pertutgant il preventiv ed il quint annual sco er da directivas da natira tecnica, en spezial en il sectur da l'informatica;

concepts davart l'organisaziun d'incumbensas da l'administraziun giudiziala.

d)

6 La consultaziun da la cumissiun administrativa extendida remplazza per regla la consultaziun da las autoritads giudizialas pertutgadas. Talas han il dretg d'inoltrar ina posiziun individuala a la Dretgira superiura.

b)

c)

Convocaziun e conclus

Art.  20 1 La presidenta u il president da la Dretgira superiura convochescha las sesidas e maina talas.

2 Mintga commembra e commember po pretender ch'il presidi convocheschia ina sesida u tractandeschia fatschentas da la surveglianza giudiziala.

3 Las commembras ed ils commembers vegnan envidads a las sesidas en scrit u sin via electronica, cun inditgar las tractandas. Eventualas actas vegnan agiuntadas a l'invit u exponidas per laschar prender invista.

4 La secretaria generala u il secretari general da la Dretgira superiura ed il Post da stab per las dretgiras regiunalas participeschan a las sesidas cun vusch consultativa.

La protocollaziun è chaussa da la secretaria generala u dal secretari general da la Dretgira   superiura;   la   protocollaziun   po   vegnir   delegada   al   Post   da   stab   per   las dretgiras regiunalas.

5 Tenor basegn pon ulteriuras persunas participar a las sesidas.

9) DG 173.000

8

173.200

6 La   cumissiun   administrativa   extendida   prenda   ses   conclus   cun   la   maioritad absoluta da las vuschs da las commembras e dals commembers che participeschan a la sesida. I n'è betg pussaivel da prender conclus sin via circulara.

7 Ils   protocols   da   las   sesidas   vegnan   communitgads   a   las   commembras   ed   als commembers da la Dretgira superiura sco er a las presidentas ed als presidents da las dretgiras regiunalas. Davart l'infurmaziun da las ulteriuras autoritads survegliadas decida la presidenta u il president da la Dretgira superiura.

6. Conferenza presidiala da las dretgiras regiunalas

Incumbensas

Art.  21 1 Per prender conclus davart las fatschentas da l'administraziun giudiziala, che las dretgiras regiunalas ston procurar cuminaivlamain tenor lescha u tenor ordinaziun, constitueschan ellas la Conferenza presidiala da las dretgiras regiunalas.

2 La Conferenza presidiala è cumpetenta en spezial per las suandantas fatschentas:

a)

eleger   las   tschintg   commembras   e   commembers   da   la   cumissiun administrativa extendida (art. 117 al. 2 LOG10));

designar   la   dretgira   regiunala,   a   la   quala   il   Post   da   stab   per   las   dretgiras regiunalas è affilià en reguard administrativ;

deliberar il reglament davart l'organisaziun dal Post da stab;

deliberar la descripziun da la plazza ed il carnet d'obligaziuns dal Post da stab;

occupar il Post da stab (engaschament e disditga);

deliberar il rapport da gestiun annual dal Post da stab per mauns da la Dretgira superiura.

b)

c)

d)

e)

f)

Cumposiziun e convocaziun

Art.  22 1 La Conferenza presidiala sa cumpona da las presidentas e dals presidents da las dretgiras regiunalas. En cas d'impediment vegnan ellas ed els substituids tras las vicepresidentas ed ils vicepresidents.

2 Mintgamai al cumenzament d'ina perioda d'uffizi elegian las commembras ed ils commembers da la Conferenza presidiala ord lur ravugl ina parsura u in parsura sco er ina substituta u in substitut per la durada da la perioda d'uffizi. Ina reelecziun u in'elecziun substitutiva per il rest da la perioda d'uffizi è pussaivla.

3 La parsura u il parsura represchenta la Conferenza presidiala vers anora e maina las sesidas da la Conferenza presidiala. Ella u el convochescha ina sesida, uschespert ch'igl è necessari da giuditgar ina fatschenta u sche almain trais commembras e commembers pretendan quai, en mintga cas dentant ina giada per onn.

4 Ils invits vegnan tramess en scrit u sin via electronica, cun inditgar las tractandas.

Eventualas actas vegnan agiuntadas a l'invit u exponidas per laschar prender invista.

10) DG 173.000

9

173.200

Conclus

Art.  23 1 Ils conclus da la Conferenza presidiala èn valaivels, sche almain set commembras e commembers   coopereschan   a   la   sesida   u   a   la   procedura   da   circulaziun.   Ina participaziun   sin   via   electronica   è   admissibla   a   norma   da   l'Ordinaziun   davart   la votaziun e l'elecziun electronica dals organs directivs da las dretgiras11).

2 Mintga commembra e commember ha ina vusch ed è obligà da votar.

3 La Conferenza presidiala prenda ses conclus cun la maioritad da las vuschs da las commembras e dals commembers ch'èn preschents a la sesida. En cas d'elecziuns decida la maioritad da las vuschs da las commembras e dals commembers ch'èn preschents a la sesida; en cas d'ina paritad da vuschs decida la sort.

4 En ina procedura da circulaziun dovri decisiuns unanimas per prender conclus;

mintga commembra e commember po pretender ina deliberaziun a bucca.

5 Per   prender   conclus   vala   dal   rest   l'artitgel 3 alinea 2   da   la   Lescha   davart l'organisaziun giudiziala12) confurm al senn.

7. Post da stab per las dretgiras regiunalas

Incumbensas

Art.  24 1 Il  Post  da  stab  per  las  dretgiras  regiunalas  sustegna  las  dretgiras  regiunalas  en connex   cun   la   surveglianza   dals   uffizis   da   mediaziun   e   da   las   autoritads   da mediaziun per dumondas da locaziun sco er en connex cun l'adempliment da lur incumbensas da l'administraziun giudiziala.

2 El ha spezialmain las suandantas incumbensas:

a)

elavurar in concept per in'execuziun unitara da la surveglianza da las dretgiras regiunalas   e   metter   a   disposiziun   ils   meds   auxiliars   ch'èn   necessaris   per realisar il concept (p.ex. glistas da controlla, formulars, models per directivas e per rapports);

accumpagnar   las   discussiuns   e   las   controllas   periodicas   da   las   autoritads survegliadas e scriver ils rapports respectivs;

cussegliar las dretgiras regiunalas en connex cun il tractament da recurs da surveglianza u da proceduras da la surveglianza da servetsch che stattan en lur cumpetenza;

participar a las sesidas da la cumissiun administrativa extendida da la Dretgira superiura   e   sustegnair   las   tschintg   commembras   e   commembers   da   las dretgiras   regiunalas   en   connex   cun   la   preparaziun   da   las   fatschentas tractandadas;

participar a la Conferenza da las dretgiras regiunalas, scriver il protocol e sustegnair   la   presidenta   u   il   president   da   la   Conferenza   en   connex   cun   la preparaziun e cun la realisaziun da las fatschentas tractadas da la Conferenza;

b)

c)

d)

e)

11) DG 173.400 12) DG 173.000

10

173.200

f)

g)

h)

i)

j)

k)

sustegnair   la   presidenta   u   il   president   da   la   Conferenza   da   las   dretgiras regiunalas en connex cun l'adempliment d'ulteriuras incumbensas ch'ella u el surpiglia per tut las dretgiras regiunalas;

cussegliar   las   dretgiras   regiunalas   en   connex   cun   l'adempliment   da   lur incumbensas   administrativas   e   cun   la   preparaziun   da   las   infurmaziuns respectivas necessarias;

sviluppar manuals organisatorics, process standardisads per l'administraziun giudiziala ed ulteriurs meds auxiliars che han l'intent d'unifitgar la gestiun da las dretgiras regiunalas;

sustegnair il post d'infurmaziun da la Dretgira superiura en connex cun la concepziun da las paginas d'internet da las dretgiras regiunalas, dals uffizis da mediaziun e da las autoritads da mediaziun per dumondas da locaziun sco er en connex cun la publicaziun da decisiuns da las dretgiras regiunalas;

sustegnair la persuna responsabla per la IT da la Dretgira superiura en connex cun l'organisaziun da l'informatica per las dretgiras regiunalas;

organisar   inscunters   periodics   cun   autoritads   administrativas,   federaziuns   e posts spezialisads che stattan en ina stretga relaziun cun la giustia.

3 Al   Post   da   stab   pon   vegnir   delegadas   ulteriuras   incumbensas   che   pertutgan   en spezial la protecziun da datas, la scolaziun e la furmaziun supplementara da las commembras e dals commembers sco er da las collavuraturas e dals collavuraturs da las dretgiras regiunalas, il sustegn en connex cun incumbensas da la giurisdicziun u cun la cooperaziun a projects.

Organisaziun

Art.  25 1 Il Post da stab suttastat a la direcziun ed a la surveglianza da la parsura u dal parsura da la Conferenza presidiala.

2 En reguard administrativ è il Post da stab affilià a la dretgira regiunala che vegn designada da la Conferenza presidiala. En las localitads attribuidas da la dretgira regiunala   dispona   il   Post   da   stab   d'in   plaz   da   lavur;   per   liquidar   lavurs administrativas po el revegnir a l'agid dal persunal da la chanzlia. Ils custs dal Post da  stab  (inclusiv  eventuals  custs  ch'èn  d'attribuir  a  projects)  èn  cuntegnids  en  il preventiv ed en il quint annual da la dretgira regiunala respectiva.

3 Cun resalva da las cumpetenzas da la Conferenza presidiala exequescha la parsura u il parsura da la Conferenza ils dretgs e las obligaziuns che resultan tras il contract da   lavur   da   dretg   public.   Sche   necessari   sa   cunvegn   ella   u   el   ordavant   cun   la presidenta u il president da la dretgira regiunala, a la quala il Post da stab è affilià en reguard administrativ.

4 Ils detagls da l'affiliaziun administrativa e da l'organisaziun dal Post da stab vegnan fixads da la Conferenza presidiala en in reglament.

11

173.200

8. Disposiziuns finalas

Dretg transitoric

Art.  26 1 Ils   rapports   dals   uffizis   da   mediaziun   e   da   las   autoritads   da   mediaziun   per dumondas da locaziun per l'onn 2024 vegnan suttamess directamain a la Dretgira superiura, quai a norma da las basas giuridicas ch'eran en vigur avant l'entrada en vigur da questa ordinaziun.

12

173.200

Tabella da las modificaziuns - tenor conclus

Conclus 31-10-2024

Entrada en vigur 01-01-2025

Element relasch

Modificaziun emprima versiun

Publicaziun en la CUL 2024-034

13

173.200

Tabella da las modificaziuns - tenor element

Element relasch

Conclus 31-10-2024

Entrada en vigur 01-01-2025

Modificaziun emprima versiun

Publicaziun en la CUL 2024-034

14